Fra 17. januar og til og med 3. februar er der afsat seks retdage, hvor en 27-årig mand er tiltalt for at planlægge skoleskyderier. På anden retsdag listede anklageren, Kim Kristensen, over 50 skoler og uddannelser op, som den 27-årige har søgt på via Google Maps. Derudover blev der afspillet optagelser fra den 27-årige tiltaltes videodagbøger. Dagen startede med, at anklageren afhørte den 27-årige om hans manifest. Her kom det frem, at han i manifestet havde skrevet konkrete datoer for, hvornår masseskyderiet skulle finde sted. Ifølge manifestet skulle det ske mellem den 20. og 23. august 2018. Den 22. august 2017 skrev den 27-årige om massemordet kaldet V-day. - Når jeg vågner i morgen, er der mindre end et år til hævnets dag, skrev den 27-årige i sit manifest. Skyderi skulle ikke ske på tidligere skoler Det fremgik af den 27-åriges manifest, at skyderiet ikke skulle foregå på en skole, som han selv havde gået på. - Der har jeg for gode minder fra, sagde den 27-årige i retten til spørgsmål fra anklageren om, hvorfor det ikke skulle være på en skole, han selv havde gået på. Folkeskoler ville være et nemmere mål Den 27-årige skrev i sit manifest, at det var et chok at være ude på Aarhus Statsgymnasium, hvor han rekognoscerede. Han var i tvivl om, om han ville være stærkt nok og overlegen nok overfor gymnasieeleverne, og derfor begyndte han i manifestet at nævne folkeskoler som muligt mål i stedet for. Ville skyde på to eller tre skoler på én dag På anden retsdag kom det desuden frem, at en del af den 27-åriges fantasi var, at det skulle foregå i Østjylland. Anklageren spurgte ind til, om han havde gjort sig nogle overvejelser i forhold til, hvor det skulle foregå i Aarhus. - Det spillede ikke en rolle. De skulle bare ligge tæt på hinanden, svarer den 27-årige Var det fordi, du ville udføre skyderier på flere skoler på en dag, spurgte anklageren. - Ja, blandt andet, svarede den 27-årige. Hvor mange skoler på en dag, spurgte anklageren. - To måske tre, svarede den 27-årige. Overvejede at skyde på McDonalds i Nordjylland På vej hjem fra skydetræning i Vodskov Skytteforening den 2. maj 2018 kørte den 27-årige forbi en McDonalds mellem Vodskov og Himmerland, det skrev den 27-årige i sit manifest den 3. maj 2018. Da han kører forbi McDonalds’en føler han en trang til at begå selvmord og har lyst til at skyde løs. Med sig havde han sin pistol, som han havde brugt ude i skytteforening under sin skydetræning, og i den er 35 skarpe skud tilbage i magasinet, skriver han blandt andet i manifestet. Nævner massemord efter planerne skulle være droppet Den tiltalte forklarede, at han droppede planerne om et masseskyderi i august 2018, men anklageren læste et afsnit af den tiltaltes manifest op, der stammer fra maj 2019. - Jeg prøver at berolige mine tanker om drab. Men når jeg møder sluts, får jeg lyst til at dræbe, skriver den 27-årige blandt andet i sit manifest. Flere videodagbøger Den 27-årige har lavet dusinvis af videoer, sagde han i retten. Han sagde, at de er mellem halvanden og to timer lange. I en video fra april 2020 begynder den 27-årige at snakke anderledes om masseskyderi. - Det masseskyderi pjat bliver ikke til noget, siger han i videodagbogen. Den 27-årige forklarede flere gange i retten, at masseskyderi bare var en fantasi, han havde oppe i hovedet, og han i 2018 droppede tankerne om at udføre det. Søgte på over 50 skoler og uddannelser via Google Maps Anklager Kim Kristensen listede alle de skoler og uddannelsesinstitutioner op, som den 27-årige har søgt på i en periode frem til den 9. marts 2019. Søgninger er foregået via Google Maps. Enkelte skoler havde den tiltalte også søgt på rutevejledning til og i nogle tilfælde rutevejledning fra en skole og videre til en anden. Til sidst snakkede anklager Kim Kristensen om nogle søgninger den 27-årige foretog sig i december 2020. Hvad kommer det til at handle om i morgen? Anklageren nåede at løfte sløret for, at han i morgen tidlig vil spørge den tiltalte ind til den betalingsanmodning han foretog sig den 13. december. Betalingsanmodning skulle omhandle en AR-15 riffel, den tiltalte ville købe på Darkweb.
Tirsdag var den anden af seks retsdage, som er afsat til sagen om den 27-årige mand, som er tiltalt for at planlægge skoleskyderier i Nord- og Østjylland. Her er et overblik over, hvad der kom frem på anden retsdag.